Francis Ford Coppola

Francis Ford Coppola američki je režiser, scenarist i filmski producent. Smatra se pripadnikom Novog talasa holivudskog filma. Nakon režije filma Kišni ljudi  (1969), osvojio je Oscar za najbolji originalni scenarij kao ko-scenarist zajedno sa Edmundom Northom za film Patton 1970. godine.  Režisersku slavu je stekao sa filmom iz 1972. godine  Kum, film koji je uveo revoluciju filma gangsterskog žanra, zaradivši pohvale kritike i publike prije nego je osvojio tri Oskara, uključujući i njegov drugi Oscar za najbolji adaptirani scenarij, zajedno sa piscem Mariom Puzom, zatim Oscara za najbolji film, te njegovu prvu nominaciju za najboljeg režisera.

Zatim je uslijedio Kum 2 1974. godine, koji je postao prvi filmski nastavak koji je osvojio Oscar za najbolji film. Hvaljen od strane kritičara, donio mu je još tri Oskara: Oscar za najbolji adaptirani scenarij, Oscar za najboljeg režisera i Oscar za najbolji film, i tako je postao drugi po redu režiser, nakon Billya Wildera, da bude nagrađen Oscarima tri puta za isti film. Film Prisluškivanje, koji je režirao, producirao i napisao scenarij, pušten je na prikazivanje iste godine, osvojivši Zlatnu palmu na Kanskom filmskom festivalu. On je dalje 1979. godine režirao Apokalipsu danas koja je bila poznata po dugotrajnoj i napornoj produkciji. Film je ipak bio kritički hvaljen zbog svog živopisnog i oštrog prikaza  Vijetnamskog rata, osvojivši Zlatnu palmu u Kanu 1979. godine. Njegov drugi nastavak Kuma usljiedio je 1990. godine za koji je uradio režiju. Kum 3 se smatra da je epilog cijelog serijala. Coppola je višestruki dobitnik Zlatne palme i jedan od ukupno osam filmskih stvaralaca koji su uspjeli osvojiti dvije Zlatne palme.

Uspjeh njegovog gangsterskog epa, a ujedno i porodične hronike, filma Kum iz 1972, koji se našao na vrhu najkomercijalnijih filmova svih vremena, svrstava Coppolu među vodeće američke režisere koji početkom 1970-ih bitno utječu na holivudski film.

 Filmografija 
Režija
 1962: The Bellboy & The Playgirls
 1963: Demencija 13
 1966: You're a Big Boy Now
 1968: Finianova duga
 1969: Kišni ljudi 
 1972: Kum (The Godfather)
 1974: Prisluškivanje
 1974: Kum 2 (The Godfather: Part II)
 1979: Apokalipsa danas
 1982: One from the Heart
 1983: Autsajderi 
 1983: Rumble Fish
 1984: Cotton Club
 1986: Peggy Sue se udala 
 1987: Vrtovi od kamena 
 1988: Tucker: Čovjek i njegov san (Tucker: The Man and His Dream)
 1989: Njujorške priče (Epizoda Život bez Zoë)
 1990: Kum 3 (The Godfather: Part III)
 1992: Drakula
 1996: Jack
 1997: The Rainmaker 
 2007: Mladost bez mladosti
 2009: Tetro
 2011: Twixt
 2015: Distant vision

 Nagrade 

 Također pogledajte 

 Reference 

 Vanjski linkovi 




Kategorija:Američki režiseri
Kategorija:Oscar za najbolji adaptirani scenarij
Kategorija:Amerikanci porijeklom iz Italije
Kategorija:Američki scenaristi
Kategorija:Biografije, Detroit
Kategorija:Rođeni 1939.
Kategorija:Živi ljudi